kardosdrur/scandi-wiki huggingface dataset:
Closer (Christopher-album)

Closer er det tredje studiealbum af den danske sanger og sangskriver Christopher, der udkom den 15. april 2016 Parlophone.

På albummet har Christopher fortsat samarbejdet fra Told You So (2014) med producerne Frederik og Fridolin Nordsø, ligesom Brandon Beal har været med til at skrive flere af albummets numre. Christopher har dels skrevet sangene på en akustisk guitar, og har rejst til Sverige og USA for at samarbejde med internationale sangskrivere. Albummets titel refererer ifølge Christopher til, at Closer er hans mest personlige plade til dato: "Det man hører på Closer, er mine historier. Det er her, jeg er nu. De nye sange er fulde af mod på livet, og det er sange, som er vigtige for mig. Albummets titel, Closer, hænger sammen med den udvikling, jeg har været igennem. Jeg er kommet tættere på mig selv og tættere på, hvor jeg gerne vil hen med min musik. " Christopher udtalte i januar 2016 at den norske dj Matoma ville medvirke på en sang, men endte med ikke at komme på albummet. Den omtalte sang, "Take Me Back" udkom i stedet den 29. juli 2016 som selvstændig single.

Closer debuterede på hitlisten som nummer ét, med en salgs-score på 2351. I august 2016 modtog albummet guld for 10.000 enheder.

Albummet blev mødt med blandede til negative anmeldelser, bl.a fik albummet 2/6 stjerner af Ekstrabladets musikanmelder, 3/6 af Ekstrabladets læsere og 3/6 stjerner af Gaffa.

Singler
Albummets første single "Tulips" udkom den 6. august 2015. Sangens titel er en omskrivning af "two lips" ("to læber"), og handler ifølge Christopher om at sige undskyld til sin kæreste: "Man kan sige undskyld på mange måder, med kys, med blomster eller noget helt tredje." I sangen synger Christopher bl.a. "I wanna kiss your tulips", hvilket ifølge flere medier refererer til cunnilingus.

"Limousine" udkom som albummets anden single den 29. januar 2016. På sangen medvirker den norske rapduo Madcon. Ifølge Christopher er sangen inspireret af universet fra filmen The Great Gatsby (2013), og handler om "en kvinde, der er en beauty queen og kan få lige, hvem og hvad hun vil, og måske er lidt en gold digger."

Tredje single fra Closer, "I Won't Let You Down" udkom den 1. april 2016. Den amerikanske sangerinde Rebecca Johnson medvirker på sangen under kunstnernavnet Bekuh Boom. Sangen handler ifølge Christopher om, "at ville gå gennem ild og vand for en pige, og om aldrig at ville skuffe hende. At man er der, lige meget hvad der sker. Selvom hun måske har haft en dårlig oplevelse før, kan hun stole på mig."

"Heartbeat" udkom som albummets fjerde single i Asien den 16. september 2016. Sangen handler ifølge Christopher om "hvordan det føles at være mig" og "følelsen af at være bange for at miste alt det, man har".

Spor

Hitlister

Ugentelige hitlister

Årslister

Kilder 

Album fra 2016
Christopher-album
Lars Lilholt Bands diskografi

Det danske folk-rockorkester Lars Lilholt Bands diskografi består af otte studiealbum, fire livealbum (to inklusiv DVD'er), tre opsamlingsalbum, og én videoudgivelse. Desuden har Lars Lilholt udgivet flere albums i eget navn, hvor musikere fra Lars Lilholt Band også medvirker, heriblandt Og fanden dukked' op og sagde ja! (1982), I en sommernat (1988), En gang drog vi ud for at slå tiden ihjel (1989), Med natten mod vest (1991), Nefertiti (2003), og Amulet (2015).

Album

Studiealbum

Livealbum

Opsamlingsalbum

Videoudgivelser

Kilder

Diskografier
Diskografi
UEFA Europa League 2016-17

UEFA Europa League 2016-17 var den 46. udgave af den næsthøjst rangerende europæiske klubturnering i fodbold, den ottene udgave siden relanceringen af turneringen til UEFA Europa League fra UEFA Cup. 

UEFA Europa League finalen 2017 blev spillet mellem Ajax og Manchester United ved Friends Arena i Solna, Sverige, og blev vundet af Manchester United, som vandt deres første titel.

Kvalifikation

Første kvalifikationsrunde 

|}
Notes

Anden kvalifikationsrunde
De første kample blev spillet den 14. juli, og de næste kampe blev spillet den 20. og 21. juli 2016.

|}

Noter

Tredie kvalifikationsrunde 

|}

Noter

Play-off runde 

|}

Noter

Gruppespil

Lodtrækningen til gruppespillet blev holdt den 26. august 2016 i Grimaldi Forum i Monaco. De 48 hold blev trukket i tolv grupper med fire hold med det forbehold, at hold fra samme land ikke kunne komme i samme gruppe og derved spille mod hinanden. Holdene blev seedet i fire lag baseret på deres UEFA klub koefficienter fra 2016.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Gruppe I

Gruppe J

Gruppe K

Gruppe L

Slutspil

Sekstendedelsfinaler 
Lodtrækningenblev afholdt den 12. december 2016. De første kampe spilles den 16. februar, og returkampene spilles den 23. februar 2017.

Ottendedelsfinaler 
Lodtrækningen blev afholdt 24. februar 2017. De første kampe spilles den 9. marts, og returkampene spilles den 16. marts 2017.

Kvartfinaler 
Lodtrækningen blev afholdt den 17. marts 2017. De første kampe spilles den 13. april, og returkampene spilles den 20. april 2017.

Semifinaler 
Lodtrækningen blev afholdt den 21. april 2017.  De første kampe spilles den 4. maj, og returkampene spilles den 11. maj 2017.

Finale 

Finalen blev spillet den 24. maj 2017 i Friends Arena i Solna, Sverige. "Hjemmeholdet" (af administrative årsager) blev afgjort ved en ekstra lodtrækning, der blev afholdt efter seminiale-lodtrækningen.

Statistik

Topscorere 
Kvalifikationsrunderne og play-off er ikke indkluderet i statistikken.

Referencer

Se også 
 UEFA Champions League 2016-17
Berthe Morisot med en buket violer

Berthe Morisot med en buket violer () er et maleri af maleren Édouard Manet fra 1872. Maleriet forestiller kunstnerens fremtidige svigerinde Berthe Morisot, som selv var maler, som giftede sig med hans bror Eugène Manet i 1874.

Den unge kvinde, der holder en buket violer, er malet i en særegen blanding af lys og skygge, der giver maleriet en særlig stemning. 

Paul Valéry mente at det var Manets mest vellykkede maleri.

Malerier af Édouard Manet 
Malerier fra 1872
I havedøren. Kunstnerens hustru

I havedøren. Kunstnerens hustru er et oliemaleri af L.A. Ring i 1897. Det er et portræt af hustruen Sigrid Kähler (1874-1923), som han havde giftet sig med i 1896. Maleriet er 191 × 144 cm og ejes af Statens Museum for Kunst.
  
Ring antyder i maleriet menneskets skrøbelighed ved at modstille Sigrids mave med vegetationens nærmest forkrøblede stamme- og grenstruktur. Det er blevet tolket som kunstnerens "påmindelse om den skrøbelighed, der også omfatter det spirende liv, som fornemmes i menneske og natur." Billedets kontraster mellem kolde og varme farver medvirker til rumfornemmelsen. I forgrunden til venstre trænger varme orange og gule farver i gardinet og kjolen sig på, mens de køligere grønne og blå farver er tilbagetrukket i billedets baggrund.
 
Ring var, da han malede portrættet, 42 år gammel, mens hustruen var 22 år. Kunsthistorikere har på denne baggrund tolket maleriet som en kærlighedserklæring til den gravide hustru, hvor posituren med blikket vendt mod foråret blomstrende flora, symboliserer kærlighedens fuldbyrdelse. For eksempel er myrtegrenene over hendes hoved et symbol for Afrodite i græsk mytologi, og myrten blev traditionelt brugt til at smykke bruden ved bryllupper i Danmark. Det antages, at den bagvedliggende dysterhed er et symbol på døden, som "bliver det underliggende tema eller måske snarere den livserfaring, som Ring med sit billede prøver at håndtere og bortmale."

Stil
L.A. Ring er blevet betegnet som en pioner inden for dansk symbolisme, ligesom hans værker er betegnet som udtryk for socialrealisme. I de senere år har man inden for den kunsthistoriske forskning accepteret, at de to aspekter af hans værk er lige vigtige og komplementerer hinanden. Det er også blevet påpeget, at I havedøren repræsenterer et alternativt kvindesyn til romantikkens idealiserede opfattelse af kvindefiguren. Således skriver Statens Museum for Kunst:

"Maleriet føjer sig til en lang række af danske kunstneres monumentale kvinde- og hustruportrætter fra tiårene omkring 1900. Billeder, som på nuanceret vis fortæller om en kvindeopfattelse, der gradvist er ved at frigøre sig fra romantikkens krops- og intellektforskrækkede moderdyrkelse mod en mere selvstændig og i sig selv hvilende kvindetype med både krop og hoved."

Litteratur 
Hjorth, Ulla: ’’Kunstværkets krav’’, Festskrift til Erik Fischer ( 1990), s.  91-97
Hornung, Peter Michael: ’’Realismen’’, Ny dansk kunsthistorie, bd. 4, (1993), s. 203-29
Nykjær Mogens:’’ Kundskabens billeder’’ (1991), s. 135-42

Referencer 

Malerier af L.A. Ring
Malerier fra 1897
Malerier fra Statens Museum for Kunst
Restaurant Godt

Restaurant Godt er en dansk restaurant, beliggende på Gothersgade i Indre By i København. Den blev etableret i 1994 af ægteparret Colin Rice og Marie Anne Ravn. Fra 2000 til 2006 var restauranten tildelt én stjerne i Michelinguiden. Restaurant Godt er anbefalet i Michelinguiden 2017, men har ikke en stjerne.

Historie 
Efter at den engelske kok Colin Rice havde mødt Marie Anne Ravn, flyttede han sammen med Ravn i København, og i 1994 åbnede parret restauranten på Gothersgade, med plads til 20 spisende gæster på to etager. Ravn fungerede som sommelier og tjener, mens Rice fik ansvaret for køkkenet.

I de næste år savnede Colin Rice anerkendelse for sine kreationer i køkkenet, og restauranten var i følge Berlingske tæt på at lukke flere gange, hvilket dog blev afvist af ejerne. Krisen blev dog afværget, da Michelinguiden i foråret 2000 tildelte Restaurant Godt én stjerne, med efterfølgende stigning i antallet af gæster fra ind- og udland.

Det var ikke altid at Colin Rice var enig med de danske madanmeldere, hvilket bevirkede at han helt nægtede dem adgang til restauranten. Adam Price fra Politiken, Ole Troelsø fra Dagbladet Børsen og Niels Lillelund fra Jyllands-Posten var blandt dem som blev bedt om at forlade stedet.

Restaurant Godt blev sidste gang tildelt en Michelin-stjerne i foråret 2006, da guidens inspektører året efter ikke længere fandt stedet godt nok til en stjerne i den berømte guide.

Referencer

Eksterne henvisninger 
 Restaurant Godt's officielle hjemmeside

Værtshuse og spisesteder i København
Godt
Danske virksomheder etableret i 1994
Indre By (København)
Vindueskigger

Vindueskigger er det andet studiealbum fra det danske rockband Malurt, der blev udgivet i marts 1981 på Medley.

Albummet er produceret af Nils Henriksen og udkom mindre end et halvt år efter bandets debutalbum Kold krig. Det fik begejstrede anmeldelser ved udgivelsen, og bl.a. skrev Torben Bille i Politiken: "Originalitet er ikke alfa og omega for Malurt, men musikalsk rammer de usvigeligt sikkert med den nye lp, som er en ærlig, hensynsløs hyldest til rockmusikken." Albummet og hitsinglen "Superlove" gav Malurt deres gennembrud og placerede dem som et af de mest lovende navne i dansk rock. Den Store Danske beskriver Vindueskigger som "ægte rock'n'roll-energi og mytologi hentet fra Bruce Springsteen, som blev parret med den rå og viltre tone fra tidens førende britiske punkgrupper." Torben Bille har beskrevet albummet som "det første helhjertede forsøg på at fordanske tonen og ånden fra Bruce Springsteen" og "et solidt bud på, at den politiske rock var i live og havde det godt."

Vindueskigger blev i maj 2011 genudgivet i en 30-års jubilæumsudgave af EMI. hvor lydsiden er remasteret fra de originale masterbånd. Albummets egentlige titelnummer, "Vindueskigger", der i sin tid ikke blev plads til på albummet er inkluderet på genudgivelsen som bonusspor.

Spor

Medvirkende 
Malurt
 Michael Ehlert Falch – vokal, guitar
 Peter Viskinde – guitar, kor
 Henrik Littauer – keyboards
 Dia Nielsen – bas, kor
 Peter Mors – trommer, percussion

Øvrige musikere
 Nils Henriksen – supplerende keyboards (spor 1, 3, 4), tamburin (spor 3, 7, 9), strings (spor 7)

Produktion
 Nils Henriksen – producer
 Flemming Rasmussen – lydtekniker
 Peder Bundgaard – cover

Referencer

Litteratur

Eksterne henvisninger 
 Vindueskigger på AllMusic
 Vindueskigger på Discogs

Malurt-album
Album fra 1981
Black-out (album)

Black-out er det tredje studiealbum fra det danske rockband Malurt, der blev udgivet i april 1982 på Medley. Det er produceret af Nils Henriksen og indeholder hittet "Mød mig i mørket", der er blevet en af bandets signatursange. Det er det første Malurt-album med guitarist Christian Arendt og keyboardspiller Pete Repete som afløste Peter Viskinde og Henrik Littauer omkring årsskiftet 1981/82.

Spor

Medvirkende 
Malurt
 Michael Ehlert Falch – vokal, guitar
 Christian Arendt – guitar
 Pete Repete – keyboards, Casio 202, tamburin (spor 6)
 Dia Nielsen – bas, kor 
 Peter Mors – trommer, percussion

Øvrige musikere 
 Nils Henriksen – ekstra guitar (spor 3–7), roto (spor 6)

Produktion 
 Nils Henriksen – producer 
 Flemming Rasmussen – lydtekniker
 Joe Petagno – cover
 Torben Klint – fotos, coveridé
 Michael Ehlert Falch – coveridé

Referencer

Litteratur

Eksterne henvisninger 
Black-Out på Discogs

Malurt-album
Album fra 1982
Otto Jensen

Otto Jensen henviser til:

 Otto Jensen (teolog) - norsk teolog
 Otto Jensen (politiker) - dansk politiker
Athabasca Falls

Athabasca Falls er et vandfald i Jaspers National Park ved den øvre del af Athabasca River, omkring 30 kilometer syd for byen Jasper, i provinsen Alberta i Canada, lige vest for Icefields Parkway. Det kraftige Athabasca Falls er ikke så meget kendt for sin faldhøjde (24 meter), som for den store mandmængde der falder ned i en kløft. Vandfaldet kan ses og fra forskellige vinkler fra platforme og vandrestier omkring. Man kan starte White water rafting lige neden ffor faldene og fortsætte ned af Athabasca River til Jasper.

Det er et Class 5 vandfald, med et fald på 24 meter, og en bredde på 18 meter

Det højeste punkt i nærheden er Mount Kerkeslin, der er 2.956 meter over havet, 3,7 km øst for Athabasca Falls. Området er tyndt befolket og der er ingen byer i nærheden. I området omkring Athabasca Falls er der usædligt mange navngivne søer.

Galleri

Eksterne kilder og henvisninger 

 Explore Jasper. Athabasca Falls 

Canadas geografi
Vandfald
Alberta
Richard Laurence Millington Synge

Richard Laurence Millington Synge FRS (født 28. oktober 1914 i Liverpool, død 18. august 1994 i Norwich) var en britisk biokemiker, der i 1952 modtog nobelprisen i kemi sammen med Archer Martin for sine bidrag til kromatografi.

Synge blev uddannet på Winchester College og Trinity College, Cambridge. Han tilbragte hele sin karriere med at forske på Wool Industries Research Association, Leeds (1941–1943), Lister Institute for Preventive Medicine, London (1943–1948), Rowett Research Institute, Aberdeen (1948–1967) og slutteligt på Food Research Institute i Norwich (1967–1976).

Det var i sin tid i Leeds, hvor han arbejede sammen med Archer Martin, at han udviklede partitionskromatografi, der er en teknik til at separere blandinger med ensartede kemikalier, som var med til at revolutionere analytisk kemi. Mellem 1942 og 1948 studerede han peptider i proteingruppen gramicidin, som senere blev brugt af Frederick Sanger til at bestemme strukturen på insulin. I marts 1950 blev han udnævnt til Fellow of the Royal Society. I forbindelse med udnævnelse blev der skrevet:

Han var kasserer i Chemical Information Group i Royal Society of Chemistry og var professor på instituttet Biological Sciences ved University of East Anglia fra 1968–1984.

Referencer

Eksterne henvisninger 
 Synge's Nobel Foundation biography
 Synge's  Nobel Lecture Applications of Partition Chromatography

Kemikere fra Storbritannien
Nobelprismodtagere i kemi
Medlemmer af Royal Society
Personer fra Liverpool
Fruit

Fruit er debutalbummet fra det danske rockband The Asteroids Galaxy Tour. Det blev udgivet den 21. september 2009. Musikmagasinet GAFFA gav albummet fire ud af seks stjerner mens AllMusic gav 3,5 ud af fem stjerner.

Spor 
 "Lady Jesus" - 3:44
 "The Sun Ain't Shining No More" - 3:37
 "Push The Envelope" - 4:02
 "Satellite" - 3:37
 "Crazy" - 3:55
 "The Golden Age" - 3:50
 "Around The Bend" - 3:47
 "Sunshine Coolin'" - 3:07
 "Hero" - 4:11
 "Bad Fever" - 4:30
 "Inner City Blues" (bonustrack) - 5:53

Referencer

Eksterne henvisninger 
Fruit  på Discogs

The Asteroids Galaxy Tour-album
Debutalbum fra 2009
Debutalbum fra Danmark
Out of Frequency

Out of Frequency er det andet studiealbum fra det danske poprockband The Asteroids Galaxy Tour. Det blev udgivet den 31. januar 2012. Musikmagasinet GAFFA gav albummet fem ud af seks stjerner, mens AllMusic gav fire ud af fem stjerner.

Spor 
 "Gold Rush Pt. I" - 1:05
 "Dollars In The Night" - 1:59
 "Gold Rush Pt. II" - 1:39
 "Major" - 3:58
 "Heart Attack" - 3:51
 "Out Of Frequency" - 4:34
 "Cloak & Dagger" - 4:07
 "Arrival Of The Empress (Prelude)" - 0:42
 "Theme From 45 Eugenia" - 5:24
 "Mafia" - 4:09
 "Ghost In My Head" - 4:37
 "Suburban Space Invader" - 4:26
 "Fantasy Friend Forever" - 3:15
 "When It Comes To Us" - 3:30

Referencer

Eksterne henvisninger 
Out of Frequency på Discogs

The Asteroids Galaxy Tour-album
Album fra 2012
Bring Us Together

Bring Us Together er det tredje studiealbum fra det danske poprockband The Asteroids Galaxy Tour. Det blev udgivet den 31. januar 2012. Musikmagasinet GAFFA gav albummet fire ud af seks stjerner, mens AllMusic gav 3,5 ud af fem stjerner.

Spor 
 "Bring Us Together" - 4:19
 "Navigator" - 5:09
 "My Club" - 3:48
 "Get Connected" - 3:44
 "Choke It" - 5:13
 "Hurricane" - 4:12
 "Rock The Ride" - 4:12
 "I Am The Mountain" - 5:31
 "Zombies" - 4:48
 "X" - 3:42

Referencer

Eksterne henvisninger 
Bring Us Together på Discogs

The Asteroids Galaxy Tour-album
Album fra 2014
Vasilij Vasilijevitj Dokutjajev

Vasilij Vasilijevitj Dokutjajev (, ; født 1. marts 1846 i Miljukovo, Smolensk guvernement, død 8. november 1903 i Sankt Petersborg) var en russisk geolog, der regnes som ophavsmand til jordbundslæren.

Liv og gerning 
Vasilij Vasilijevitj Dokutjajev er i almindeligt regnet som ophavsmand til jordbundslæren, undersøgelsen af jorden i dens naturlige omgivelser. Han udviklede jordbundslæren i Rusland, og var måske den første person til at gøre omfattende brug af en geografisk undersøgelser af forskellige jordtypers udbredelse. Hans store bidrag til videnskaben var, så at sige, at "sætte jord på kort."

Han introducerede ideen om, at geografiske variationer i jordbundstyper kan forklares i forhold til ikke blot de geologiske faktorer (grundmateriale), men også til klimatiske og topografiske faktorer, samt den tid der har været til rådighed for pedogenesen (jordbundsudvikling) til at virke. Med udgangspunkt i disse ideer skabte han den første jordklassificering. Hans ideer blev hurtigt taget op af en række jord forskere, herunder Hans Jenny. Han arbejdede med jordbundslære og udviklede en klassifikationsordning, der beskriver fem faktorer for jordbundsudvikling. Han nåede frem til sin teori efter omfattende feltstudier af russiske jorder i 1883. Hans mest berømte værk er Russisk Chernozem (1883). Takket være en række værker af Dokutjajev om russiske jorder indgår en række udtryk og begreber i den internationale jordbundslæres ordforråd (chernozem, podsol, glei, solonets).

Hædersbevisninger 
Et krater på Mars er opkaldt efter ham og Dokutjajevprisen, der svarer til Nobelprisen i jordbundslæren, blev oprettet af Den Internationale Union for jordbundsvidenskab.

Eksterne henvisninger 

Jordbundslære
Videnskabsfolk fra Rusland
Geologer
Russere i 1800-tallet
Robert Nobel

Robert Hjalmar Nobel (født 4. august 1829 i Stockholm, død 7. august 1896 i Getå) var en svensk erhvervsleder. Han var en del af Nobel-familien som ældste søn af Immanuel Nobel, d.y., og dennes hustru Caroline Andrietta Ahlsell. Han var bror til Ludvig, Alfred og Emil Nobel.

Efter at have afsluttet sin skolegang stod Robert Nobel til søs, og da han vendte hjem igen, trådte han ind i sin fars forretninger i Rusland. I 1840'erne arbejdede han flere år i faderens mekaniske værksteder. I 1860'erne anlagde han sin egen nitroglycerinfabrik ved Helsinki. Da russerne forbød dette, flyttede han fabrikationen til Vinterviken i Sverige. Her opholdt han sig, til han i 1871 rejste til Sankt Petersborg for at arbejde sammen med broderen Ludvig, der havde overtaget faderens og et andet værksted i byen.

På en forretningsrejse i det sydøstlige Rusland kom Nobel til Baku, hvor han blev opmærksom på oliekilderne i området. I 1873 oprettede han et oliefirma i byen og fik sin bror Ludvig interesseret i foretagendet, og et par år senere blev denne formelt involveret i firmaet. Ludvig skød betragtelige summer i olieforetagendet, og i 1878 dannede de to brødre sammen med lillebroderen Alfred selskabet Branobel (Bröderna Nobels Naftaindustri). I 1880 overlod Robert på grund af svigtende helbred ledelsen til Ludvig, og han vendte tilbage til Sverige for at søge helbredelse. Han opsøgte også flere helsebade rundt om i Europa, inden han i 1888 endegyldigt vendte tilbage til sit fødeland, hvor han slog sig ned i Getå.

Eksterne henvisninger 
 

Robert
Erhvervsfolk fra Sverige
Erhvervsfolk fra Rusland
Personer fra Stockholm
Gülzow (Lauenburg)

Gülzow er en kommune i det nordlige Tyskland, beliggende i Amt Schwarzenbek-Land i den sydvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Kommunen ligger omkring 30 km sydøst for Hamburg, ca. lige langt, 8 kilometer fra, mod vest byen Geesthacht, mod syd Lauenburg og mod nord Schwarzenbek.

I kommunen ligger ud over Gülzow, Neu-Gülzow omkring 2 km mod sydvest.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Federico Errázuriz

Federico Errázuriz henviser til:

 Federico Errázuriz Zañartu (1825–1877) – Chiles præsident 1871–1876
 Federico Errázuriz Echaurren (1850–1901) – Chiles præsident 1896–1901
Dana Scully

Dana Katherine Scully (født 23. februar 1964 i Annapolis, Maryland) er en fiktiv karakter i den amerikanske science-fiction TV-serie X-Files. Hun spilles af Gillian Anderson. FBI Special Agent Dana Scully har en bachelorgrad i fysik fra University of Maryland og er uddannet læge fra Stanford University. I 1992 blev Scully bedt om at arbejde sammen med FBI Special Agent Fox Mulder, primært for at miskreditere hans arbejde med X Files. Dana Scully er forsker og derfor af natur skeptisk for det paranormale som hun sammen med Mulder efterforsker.

Hun er vokset op i en tætknyttet katolsk familie. Både hendes far William Scully og hendes storebror William Scully Jr. er flådeofficerer. Scully blev i 1994 bortført af Duane Barry, en mand som mente at han havde været bortført af rumvæsener. Hendes komatøse krop blev uger senere afleveret på et hospital i Washington DC. Bortførelsen får alvorlige følger for Scully. Eksempelvis så udvikler hun kræft.

Eksterne henvisninger 
 

Tv-seriefigurer
Merinofår

Merinofåret (eller 'merino) er en fårerace, der opdrættes for merinoulden. Racen er især kendt fra Spanien i middelalderen og blev i mange år kun opdrættet her. Først fra 1700-tallet spredtes merinofår til andre lande. Merinofår er verdens talrigeste fårerace og er i dag særligt udbredt i Australien, New Zealand, Sydafrika og Sydamerika. Især Australien er storleverandør af merinould.

Se også 
 Rambouillet-får

Noter 

Fåreracer